**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIA ETAPEI DE ÎNCADRARE**

**Proiect 1 NOIEMBRIE 2024**

Ca urmare a solicitării de emitere a acordului de mediu adresată de **COMUNA TIHA BÂRGĂULUI**, cu sediul în localitatea Tiha Bârgăului, nr. 452, comuna Tiha Bârgăului, județul Bistriţa-Năsăud, judeţul Bistriţa-Năsăud, pentru proiectul **”*Modernizare drum vicinal La Burcutean și drum vicinal La Gratian în comuna Tiha Bârgăului, județul Bistrița-Năsăud*”**, propus a fi amplasat în localitatea Tureac, fn, comuna Tiha Bârgăului, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 7781/18.06.2024, ultima completare cu nr. 12951/01.11.2024, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 30.10.2024, că proiectul: **”*Modernizare drum vicinal La Burcutean și drum vicinal La Gratian în comuna Tiha Bârgăului, județul Bistrița-Năsăud*”**, propus a fi amplasat în localitatea Tureac, fn, comuna Tiha Bârgăului, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I.** **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*- proiectul propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. e) construirea drumurilor, altele decât cele prevăzute în anexa 1;*

*- proiectul propus* ***intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare, fiind aplasat în vecinătatea sitului Natura 2000 ROSCI0051 Cușma;*

*- proiectul propus* ***intră*** *sub incidența art. 48 și 54 din Legea apelor nr. 107/1996, cu modificările și completările ulterioare.*

Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi din analiza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legii nr. 292/2018 nu rezultă un impact semnificativ asupra mediului al proiectului propus.

Anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizate prin afişare la sediul Primăriei Comunei Tiha Bârgăului, publicare în presa locală, afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.

**1. Caracteristicile proiectului:**

**a) dimensiunea și concepția întregului proiect** :

*- Lungimea totală a drumurilor propuse modernizării este de 417.00 m cu lățimea platformei cuprinsă între 3.50 și 4.50 m. Acestea sunt situate în intravilanul localității Tureac din comuna Tiha Bârgăului, județul Bistrița-Năsăud.*

|  |  |  |
| --- | --- | --- |
| ***Nr. crt*** | ***Denumire drum*** | ***Lungime [m]*** |
| ***Localitatea Turea****c* | | |
| *3* | *Drum Vicinal La Burcutean* | *213.00* |
| *4* | *Drum Vicinal La Gratian* | *204.00* |
| ***TOTA****L* | | ***417.00*** |

***Structura rutieră***

*- Strat de uzură din BA16 - 4 cm;*

*- Strat de legătură din BAD 22,4 - 6 cm;*

*- Strat de bază din piatră spartă - 15 cm;*

*- Strat de fundație din balast - 25 cm;*

*- Strat de formă din blocaj din piatră brută - 20 cm.*

***Acostamente***

*- se vor realiza fie pe ambele părți fie doar pe o singură parte a părții carosabile;*

*- acostamentele se vor executa din piatră spartă având grosimea de 20 cm și variabil balast sau se vor consolida având aceeași structură ca și partea carosabilă.*

*- panta transversală pe acostamente va fi de 2.50% pentru acostamentele consolidate și 4,00% pentru acostamentele din piatră spartă.*

|  |  |  |  |  |  |  |  |
| --- | --- | --- | --- | --- | --- | --- | --- |
| ***CARACTERISTICI DRUMURI*** | | | | | | | |
| ***Nr. crt*** | ***Denumire stradă*** | ***De la.... [m]*** | ***Până la... [m]*** | ***Lungime [m]*** | ***Parte carosabilă [m]*** | ***Acostamente [m]*** | ***Platforma [m]*** |
| *Localitatea Tureac* | | | | | | | |
| *1* | *Drum Vicinal La Burcutean* | *0+000.00* | *0+213.00* | *213.00* | *3.50* | *0* | *3.50* |
| *2* | *Drum Vicinal La Grațian* | *0+000.00* | *0+098.00* | *98.00* | *3.50* | *2 x 0.25 - 0.50* | *4.00 – 4.50* |
| *0+098.00* | *0+160.00* | *62.00* | *3.50* | *1 x 0.25 - 0.50* | *3.75 – 4.00* |
| *0+160.00* | *0+204.00* | *44.00* | *3.50* | *2 x 0.25 - 0.50* | *4.00 – 4.50* |
| ***TOTAL*** | | | | ***417.00*** | | | |

***Studiul scurgerii apelor***

*Studiul scurgerii apelor a constituit un element de baza în analiza și întocmirea proiectului. Pentru scurgerea apelor pluviale s-au proiectat rigole carosabile și rigole triunghiulare de acostament.*

*Lungimile dispozitivelor de colectare și scurgere ale apelor sunt:*

* *Rigolă carosabilă l=0.90 m: L=203.00 m;*
* *Rigolă carosabilă cu umăr l=1.00 m: L=50.00 m;*
* *Rigola triunghiulară de acostament l=0.75m: 62.00 m;*

|  |  |  |  |  |  |  |
| --- | --- | --- | --- | --- | --- | --- |
| ***PROFILE TRANSVERSALE TIP*** | | | | | | |
| ***Nr. Crt.*** | ***Denumire*** | ***De la....*** | ***Până la ....*** | ***Lungime [m]*** | ***Descriere*** | |
| ***ST*** | ***DR*** |
| *LOCALITATEA TUREAC* | | | | | | |
| *1.* | *Drum Vicinal La Burcutean* | *0+000.0*  *0* | *0+009.00* | *9.00* | *Rigola carosabilă l = 0.90 m* | *Taluz* |
| *0+014.00* | *0+050.00* | *36.00* | *Rigola carosabilă l = 0.90 m* | *Taluz* |
| *0+050.00* | *0+085.00* | *35.00* | *Rigolă carosabilă cu umăr*  *l = 1.00 m* | *Taluz* |
| *0+085.00* | *0+110.00* | *25.00* | *Rigolă carosabilă l = 0.90 m* | *Rigolă carosabilă l = 0.90 m* |
| *0+110.00* | *0+125.00* | *15.00* | *Rigolă carosabilă l = 0.90 m* | *Rigolă carosabilă cu umăr*  *l = 1.00 m* |
| *0+125.00* | *0+213.00* | *88.00* | *Taluz* | *Rigola carosabilă l = 0.90 m* |
| *2.* | *Drum Vicinal La Grațian* | *0+98.00* | *0+160.00* | *62.00* | *Rigolă triunghiulară de acostament*  *l = 0.75m* | *Taluz* |

***Accese la proprietăți***

*Accesele la proprietăți vor fi racordate la cotele proiectate ale străzii astfel încât accesul la și de la acestea în stradă să se facă cu ușurință.*

*În total se vor amenaja 1 buc. de accese la proprietăți. Acestea vor avea podețe tubulare din țeavă corugata Ø*160 *L=5.00m.*

***Podețe***

*Pe aceste drumuri, pentru asigurarea continuității scurgerii apelor se vor înlocui podețele existente cu podețe tubulare din elemente prefabricate cu diametrul de Ø600mm și lungimea L=7.50 m prevăzute cu camere de cădere amenajate astfel încât să fie asigurată scurgerea apelor în mod eficient iar lățimea lor să corespundă caracteristicilor drumurilor. Pe unele drumuri nu se pot realiza podețe tubulare din cauza spațiului limitat, iar scurgerea apelor se va asigura cu ajutorul rigolelor carosabile transversale.*

|  |  |  |  |  |
| --- | --- | --- | --- | --- |
| ***PODEȚE ȘI RIGOLE CAROSABILE TRANSVERSALE*** | | | | |
| ***Nr. crt*** | ***Tip podeț*** | ***Lungime [m]*** | ***Poziție kilometrică*** | ***Observații*** |
| ***Localitatea Tureac*** | | | | |
| ***Drum Vicinal La Burcutean*** | | | | |
| *1.* | *Proiectat* | *5.00* | *0+085.00* | *Rigolă carosabilă transversală L=5.00 m* |
| ***Drum Vicinal La Grațian*** | | | | |
| *2* | *Existent* | *-* | *0+098.90* | *Podeț existent se înlocuiește cu podeț tubular Ø 600, L = 7.50 m* |

***Consolidări***

*Pentru asigurarea lățimii minime a platformei drumului și a părții carosabile, pe Drumul Vicinal La Burcutean km 0+009.00 – 0+014.00 pe partea dreaptă a drumului, datorită necesității lucrărilor de săpătura și de consolidare a terasamentului drumului, trebuie asigurată stabilitatea corpului drumului. În cadrul proiectului tehnic s-a proiectat următoarea lucrare de consolidare: Fundatie adancita de parapet tip L: He=1.10 – 2.20 m - se va realiza pentru asigurarea stabilității drumului. La partea superioară a zidului se va monta un parapet de siguranță tip H1.*

***Drumuri laterale***

*Toate intersecțiile vor fi racordate la cotele proiectate ale drumului astfel încat accesul la și de la acestea în drum să se faca cu ușurinta. Drumurile laterale se vor asfalta pe o lungime de 25 m lățimea fiind egală cu latimea drumului de care aparține. În total se vor amenaja 3 drumuri laterale, la 1 dintre acestea se vor dispune rigole carosabile l = 0.90 m.*

*Situația drumurilor laterale este prezentată tabelar după cum urmează:*

|  |  |  |  |
| --- | --- | --- | --- |
| ***DRUMURI LATERALE*** | | | |
| ***Nr. crt.*** | ***Kilometraj*** | ***Observații*** | ***Parte*** |
| ***Localitatea Tureac*** | | | |
| ***Drum Vicinal La Burcutean*** | | | |
| *1.* | *0+095.00* | *Rigolă carosabilă transversală, L = 5.00 m* | *Dreapta* |
| *2.* | *0+210.00* | *-* | *Stânga* |
| *3.* | *0+214.00* | *-* | *Dreapta* |

***Lucrări necesare organizării de șantier:***

*Primăria comunei Tiha Bargaului va pune la dispoziţie un teren cu suprafaţa de 1250m2 (25x50) pentru amenajarea organizării de şantier şi a unei platforme de depozitare provizorie căreia după folosire i se va reda funcţionalitatea iniţială. Pentru asigurarea organizării de şantier sunt necesare: asigurarea împrejmuirii, realizarea platformei pentru depozitarea materialelor, realizarea zonei de parcare utilaje de construcţie, baracamentele administrative, pentru muncitori şi tip cantină, toalete ecologice, asigurarea utilităţilor (apă, canalizare, energie electrică). Utilităţile pot fi asigurate independent, fără a fi necesare racorduri şi branşamente la reţelele existente în zonă.*

***b) cumularea cu alte proiecte existente și/sau aprobate:****lucrările necesare realizării proiectului nu se suprapun cu alte proiecte existente sau planificate în zonă;*

***c) utilizarea resurselor naturale, în special a solului, a terenurilor, a apei și a biodiversității:*** *În etapa de construcție se vor folosi următoarele resurse naturale: nisip, balast,piatră, apă.*

*În etapa de funcționare- nu este cazul.*

***d)******cantitatea și tipurile de deșeuri generate/gestionate:*** *deșeurile rezultate sunt încadrate ca deșeuri nepericuloase care vor fi dispuse în depozite temporare amenajate corespunzător;*

***e) poluarea și alte efecte negative:*** *- Materialele folosite nu conţin elemente agresive sau care se pot dizolva în apele pluviale care se scurg;*

*Organizarea de şantier se va realiza în afara zonei de lucru, iar eventualele alimentări cu combustibil ale utilajelor se vor face numai în incinta organizării de şantier pentru a se evita poluarea apelor;*

*Cele mai importante noxe evacuate în atmosferă sunt gazele de eşapament de la maşini şi utilaje. Acestea sunt verificate periodic prin unităţi de service auto, fiind admise în circulaţie doar cele corespunzătoare normelor în vigoare.*

***f) Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *Singura sursă posibilă (puţin probabilă) pentru generararea unei poluări accidentale este constituită de scurgeri de combustibili, uleiuri sau de alte lichide de la utilajele şi echipamentele folosite. În cazul generării unor astfel de scurgeri, poluarea ar fi locală şi de o magnitudine redusă.*

***g) Riscurile pentru sănătatea umană (de ex., din cauza contaminării apei sau a poluării atmosferice):*** *Atât executarea cât și exploatarea obiectivului de investiție aferent, nu implică utilizarea unor substanțe sau tehnologii care să prezinte riscuri de contaminare și poluare a aerului, cât și riscuri pentru sănătatea umană.*

**2. Amplasarea proiectelor:**

***2.1.******utilizarea actuală şi aprobată a terenurilor:*** *conform Certificatului de Urbanism nr. 128/05.06.2024, cu valabilitate 24 luni, eliberat de Primăria Comunei Tiha Bârgăului, terenul destinat proiectului este domeniu public al comunei Tiha Bârgăului- drum vicinal;*

***2.2. resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *nu este afectată bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia.*

***2.3.******capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor – proiectul nu este amplasat în zone umede, riverane, sau guri ale râurilor;*

*b) zone costiere şi mediul marin –proiectul nu este amplasat în zonă costieră său mediu marin;*

*c) zonele montane şi forestiere – proiectul este amplasat în localitatea Tureac, comuna Tiha Bârgăului;*

*d) arii naturale protejate de interes naţional, comunitar, internaţional – proiectul nu este amplasat în arie naturală protejată de interes național, comunitar, internațional;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul nu este amplasat într-o astfel de zonă;*

*g) zonele cu o densitate mare a populației – proiectul nu este amplasat în zonă cu densitate mare a populație;*

*h) peisaje şi situri importante din punct de vedere istoric, cultural sau arheologic – proiectul nu este amplasat în peisaje şi situri importante din punct de vedere istoric, cultural și arheologic.*

**3. Tipurile și caracteristicile impactului potenţial:**

1. ***a) Importanța și extinderea spațială a impactului:***

*- Impactul se manifestă numai în zona în care se realizează proiectul și în imediata vecinătate;*

1. ***b) Natura impactului:***
2. *- Impactul direct, pe termen scurt şi temporar se va produce asupra solului, aerului şi populaţiei;*
3. *- Impactul pe termen lung, pozitiv, se va manifesta asupra populației;*
4. ***c) Natura transfrontieră a impactului:***
5. *- Proiectul nu este amplasat în apropierea zonei de frontieră;*
6. ***d) Intensitatea şi complexitatea impactului:***
7. *- Impactul este redus și se manifestă asupra populației din zona de implementare a obiectivului și a factorilor de mediu: aer, sol, zgomot;*
8. ***e) Probabilitatea impactului:***
9. *- Prin măsurile adoptate, prin tehnologia de execuție și prin dotările prevăzute de investiție, probabilitatea apariției unui impact negativ semnificativ este puțin probabilă – impact cu probabilitate redusă;*
10. ***f) Debutul, durată, frecvenţa şi reversibilitatea impactului:***
11. *- Impactul va fi unul reversibil, temporar (pe durata lucrărilor de modernizare a drumurilor – 36 luni).*
12. ***g) Cumularea impactului cu impactul altor proiecte existente și/sau aprobate:***
13. *- Lucrările propuse a fi executate prin proiect nu se suprapun cu lucrările altui proiect existent și/sau aprobat;*
14. ***h) Posibilitatea de reducere efectivă a impactului:***
15. *- Impactul proiectului este nesemnificativ, acesta este prezent doar pe durata executării lucrărilor, cu respectarea condițiilor prevăzute pentru protecţia mediului, menționate în prezenta documentație.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:** *proiectul propus* ***intră*** *sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, fiind amplasat în vecinătatea sitului Natura 2000 ROSCI0051 Cușma, aria naturală protejată de interes comunitar fiind în zona de influență directă a proiectului. Drumul vicinal La Grațian se găsește la o distanță de 46 m față de sit, iar drumul vicinal La Burcutean la 233 m.*

*Din analiza documentației depuse și din analiza impactului în raport cu obiectivele specifice de conservare, nu rezultă un impact negativ semnificativ al proiectului asupra sitului Natura 2000 ROSCI0051 Cușma****.***

*Prin lucrările propuse şi prin respectarea regulilor de execuție a lucrărilor și a condițiilor în care se va realiza proiectul, asumate de beneficiar, nu va fi afectată suprafaţa habitatelor, nu se vor fragmenta habitate de interes comunitar şi nu vor fi afectate speciile de interes comunitar pentru care a fost desemnat situl ROSCI0051 Cușma.*

*Proiectul propus nu implică pierderi de habitate din cadrul ariei naturale protejate de interes comunitar, acesta fiind amplasat în vecinătatea sitului și în afara zonelor de distribuție a habitatelor. Habitatele de interes comunitar pentru care a fost declarat situl se găsesc la distanțe de peste 1 km față de amplasamentul proiectului. Amplasamentul este situate în intravilanul localității și este folosit și în prezent ca drum vicinal, iar prin modernizare nu se prevăd defrișări, deteriorări sau pierderi de habitate și nu se afectează suprafețele habitatelor de interes comunitar și nici habitatele favorabile speciilor protejate din sit.*

*Implementarea proiectului nu va conduce la o abundență redusă a speciilor caracteristice sau la o modificare a structurii biocenozei pentru nici unul din habitatele de interes comunitar pentru care a fost declarat situl și nu va conduce la alterare/degradare prin deteriorarea calității vreunui tip de habitat de interes comunitar având în vedere faptul că prin proiect nu este prevăzută efectuarea de defrișări, nu vor fi eliminați arbori, nu va fi afectată vegetația specifică și nu se vor efectua nici un fel de lucrări pe zona de distribuție a habitatelor.*

*Proiectul este de dimensiuni reduse, modernizarea a doua drumuri vicinale cu o lungime de doar 417 metri situate în intravilanul localității pe un amplasament existent, în afara zonei de distribuție a speciilor, astfel Implementarea proiectului nu conduce, nici la faza de construire si nici la cea de funcționare, la pierderi de suprafețe de habitate de reproducere, hrănire si/sau odihna ale speciilor de interes comunitar pentru care a fost declarat situl și nici la alterarea/degradarea prin deteriorare a habitatelor de reproducere, hrănire si/sau odihna a speciilor de interes.*

*Prin implementarea proiectului nu se vor produce modificări fizico-chimice care să determine deteriorarea habitatelor sau modificarea structurii biocenozei. Calitatea habitatelor existente nu va fi modificată și nu se vor genera efecte semnificative care să conducă la modificarea populațiilor speciilor de interes comunitar prezente în sit.*

*Implementarea proiectului nu va produce strămutări ale exemplarelor speciilor de ineters comunitar și/sau modificări comportamentale ale acestor specii și nici nu va conduce la reduceri de efective populaționale ale vreunei specii de interes comunitar.*

*Implementarea proiectului sau funcționarea ulterioară a obiectivului nu presupune modificări fizice de natură să genereze fragmentare longitudinală, laterală sau alte bariere fizice ce ar putea periclita dinamica speciilor în coridoarele ecologice existente.*

*Nu au fost identificate alte forme de impact indirect, generate de proiect, care ar putea avea efecte semnificative asupra speciilor sau habitatelor de interes conservativ și care ar putea duce la modificarea calității mediului în zona sitului.*

*Din analiza efectuată a rezultat că posibilul impact al proiectului asupra ariei naturale protejate de interes comunitar va fi nesemnificativ. Nu au fost identificate incertitudini care să conducă la aprecierea semnificaţiei impactului ca „Incert”.*

*Pentru proiectul propus Agenția Națională pentru Arii Naturale Protejate – ST Bistrița-Năsăud a emis punctul de vedere nr. 425/18.10.2024, conform căruia implementarea proiectului nu este susceptibilă de a avea un impact negativ asupra speciilor şi habitatelor protejate de interes comunitar, pentru conservarea cărora a fost desemnată aria naturală protejată.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

-proiectul propus **intră** sub incidența prevederilor [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178) din Legea apelor nr. 107/1996, cu modificările și completările ulterioare.

*Proiectul a obținut adresa nr. 3603/30.07.2024, emisă de SGA Bistrița-Năsăud privind faptul că proiectul propus nu se supune procedurilor de evaluare a impactului asupra corpurilor de apă.*

**Condiţii de realizare a proiectului:**

***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

***3.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

***4.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

***5.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

***6****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

***7.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

***8.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***9.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă.*

*Gestionarea deșeurilor se va face cu respectarea strictă a prevederilor O.U.G. nr. 92/26.08.2021 privind regimul deşeurilor, completată și modificată de Legea 17/2023.*

***10.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

***-*** *evitarea depozitării necontrolate a materialelor folosite şi a deşeurilor rezultate;*

***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***11.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***12.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***13.*** *În scopul conservării și protejării speciilor de plante și animale sălbatice terestre, acvatice și subterane, prevăzute in anexele nr. 4 A si 4 B din OUG 57/2007 cu modificările și completările ulterioare, care trăiesc în afara ariilor naturale protejate, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburile în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic*

***14.*** *Se vor respecta toate condițiile și măsurile din Avizul de gospodărire a apelor nr. BN, emis de A.B.A. SOMEȘ TISA- Sistemul de Gospodărire a Apelor Bistrița-Năsăud,* ***cu următoarele condiții:***

***15.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU p. ŞEF SERVICIU

AVIZE, ACORDURI, AUTORIZAŢII, CALITATEA FACTORILOR DE MEDIU

ing. Marinela Suciu ing. Anca Zaharie

ÎNTOCMIT, ÎNTOCMIT,

ing. Carmen Bruj biolog Crina Năstase

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: [office@apmbn.anpm.ro](mailto:office@apmbn.anpm.ro) website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |